CELEX: 52004PC0761
Language: sl
Date: 2004-11-16
Title: Predlog uredba Sveta (ES, Euratom) o prilagoditvi prejemkov iz dela, pokojnin uradnikov in drugih uslužbencev Evropskih skupnosti ter ponderjev, ki se pri tem uporabljajo, z začetkom veljavnosti 1. julija 2004. {SEC(2004) 1445}

Pomembno pravno obvestilo

|

52004PC0761

Predlog uredba Sveta (ES, EURATOM) o prilagoditvi prejemkov iz dela, pokojnin uradnikov in drugih uslužbencev Evropskih skupnosti ter ponderjev, ki se pri tem uporabljajo, z začetkom veljavnosti 1. julija 2004. {SEC(2004) 1445}  /* KOM/2004/0761 končno */  

	Bruselj, 16.11.2004KOM(2004) 761 končnoPredlogUREDBA SVETA (ES, EURATOM)o prilagoditvi prejemkov iz dela, pokojnin uradnikov in drugih uslužbencev Evropskih skupnosti ter ponderjev, ki se pri tem uporabljajo, z začetkom veljavnosti 1. julija 2004.{SEC(2004) 1445}(predložena s strani Komisije)OBRAZLOŽITVENI MEMORANDUM1. UVODV skladu s členom 1 Priloge XI h Kadrovskim predpisom je Eurostat pripravil poročilo o gibanju življenjskih stroškov v Bruslju, gibanju kupne moči prejemkov iz dela v nacionalnih državnih upravah, kakor tudi o ekonomskih paritetah iz katerih ponderji izhajajo.V skladu s členom 3 Priloge XI Svet pred koncem vsakega leta odloči o prilagoditvi prejemkov iz dela in pokojnin, ki jo predlaga Komisija in temelji na teh vidikih, z začetkom veljavnosti 1. julija.2. GIBANJE KUPNE MOčI PREJEMKOV IZ DELA DRžAVNIH URADNIKOV (SPECIFIčNI KAZALNIK)Eurostat določi gibanje brez inflacije neto prejemkov iz dela uradnikov v državni upravi osmih držav članic, navedenih v členu 1(4) Priloge XI, na podlagi podatkov, ki jih dajo na voljo te države članice.Povprečno gibanje kupne moči prejemkov iz dela državnih uradnikov za obdobje julij 2003 - julij 2004, izmerjeno z uporabo specifičnega kazalnika, je enako -1,2 %.3. GIBANJE žIVLJENJSKIH STROšKOV ZA BRUSELJ (MEDNARODNI INDEKS)Eurostat je na osnovi podatkov, ki so jih predložili belgijski organi, določil gibanje življenjskih stroškov v Bruslju za uradnike Evropskih skupnosti.Gibanje življenjskih stroškov v Bruslju v obdobju junij 2003 - junij 2004, ki je bilo izmerjeno z uporabo mednarodnega indeksa, izračunanega pri Eurostatu, je enako 1,9 %.4. PRILAGODITEV PREJEMKOV IZ DELA IN POKOJNIN V BELGIJI IN LUKSEMBURGUVrednost prilagoditve je enaka zmnožku specifičnega kazalnika (-1,2 %) z bruseljskim mednarodnim kazalnikom (1,9 %).(101,9 % x 98,8 %) / 100 –100 = 0,7 %Neto prilagoditev prejemkov iz dela in pokojnin v Belgiji in Luksemburgu tako znaša 0,7 %.V skladu z določili člena 3 Priloge XI h Kadrovskim predpisom se ne uporablja noben ponder niti v Bruslju niti v Luksemburgu.5. PRILAGODITEV PREJEMKOV IZ DELA IN POKOJNIN IZVEN BELGIJE IN LUKSEMBURGAIzven Belgije in Luksemburga so prilagoditve prejemkov iz dela in pokojnin rezultat zmnožka prilagoditve v Belgiji in Luksemburgu ter spremembe ponderja in menjalnega tečaja.Ponderji, ki so navedeni v Uredbi in se uporabljajo za prejemke iz dela, pokojnine in prenose dela prejemkov, se izračunajo, kakor sledi:5.1. Ponderji za uradnike izven Belgije in LuksemburgaEurostat v dogovoru z nacionalnimi statističnimi inštituti izračuna ekonomske paritete, ki 1. julija 2004 določajo paritete kupne moči med prejemki, izplačanimi v referenčnem mestu Bruslju in v drugih krajih zaposlitve.Ponderji, ki se uporabljajo za prejemke iz dela, izplačane uradnikom Evropskih skupnosti, ki delajo v državah članicah izven Belgije in Luksemburga, se določijo z razmerjem med temi ekonomskimi paritetami in menjalnimi tečaji, ki veljajo za izvrševanje splošnega proračuna Evropskih skupnosti na dan 1. julija 2004.5.2. Ponderji za upokojence izven Belgije in Luksemburga ter ponderji za prenoseEurostat v dogovoru z nacionalnimi statističnimi inštituti izračuna ekonomske paritete, ki 1. julija 2004 določajo paritete kupne moči med pokojninami, izplačanimi v referenčni državi Belgiji, in tistimi, izplačanimi v drugih krajih stalnega prebivališča.Ponderji, izračunani za pokojnine oseb, ki živijo izven Belgije in Luksemburga, so v različnih državah določeni z razmerjem med temi ekonomskimi paritetami in menjalnimi tečaji na dan 1. julija 2004.V skladu z določbami člena 17 Priloge VII h Kadrovskim predpisom ti ponderji neposredno veljajo za prenose, ki jih izvršijo uradniki in drugi uslužbenci od 1. januarja 2005 naprej.V skladu z določbami člena 20 Priloge XIII h Kadrovskim predpisom so ponderji za pokojnine veljavni samo za del, ki ustreza pravicam, pridobljenim pred 1. marcem 2004.V skladu z določbami člena 20(2) so ponderji, ki se uporabijo za pokojnine , izračunani tako, da se 80 % ponderjev veljavnih za uradnike, prišteje 20 % ponderjev, izračunanih za pokojnine.Od 1. maja 2005 naprej bodo ponderji izračunani tako, da se 60 % ponderjev veljavnih za uradnike, prišteje 40 % ponderjev, izračunanih za pokojnine.5.3. Datum začetka veljavnosti ponderjevZa vse kraje, razen za tiste z znatnim povišanjem življenjskih stroškov, je datum začetka veljavnosti 1. julij 2004. V teh krajih začne ponder veljati 16. maja, če povišanje življenjskih stroškov presega 6,3 %, ali 1. maja, če povišanje presega 12,6 %.Gibanje življenjskih stroškov izven Belgije in Luksemburga se izmeri na podlagi implicitnih indeksov. Ti indeksi ustrezajo zmnožku bruseljskega mednarodnega indeksa in spremembe ekonomske paritete.Za to prilagoditev je datum začetka veljavnosti za spodaj navedene kraje prestavljen na zgodnejši datum:-  Ponder za uradnike: Nikjer.-  Ponder za upokojence: Nikjer.6. DRUGI DEJAVNIKI, KI VPLIVAJO NA NETO PREJEMKE IZ DELAOmeniti je treba, da je Svet ob sprejetju sklepa z dne 22. marca 2004, s katerim je obnovil metodo prilagoditve prejemkov iz dela (Priloga XI h Kadrovskim predpisom), sklenil tudi:-  uvesti posebno dajatev na prejemke iz dela v višini od 2,50 % do 2,93 %, z začetkom veljavnosti 1. januarja 2005;-  določiti novo metodo prilagoditve višine prispevka osebja v pokojninsko shemo. Tako bo višina prispevka od 9,25 % do 9,75 %, z začetkom veljavnosti 1. julija 2004.PredlogUREDBA SVETA (ES, EURATOM)o prilagoditvi prejemkov iz dela, pokojnin uradnikov in drugih uslužbencev Evropskih skupnosti ter ponderjev, ki se pri tem uporabljajo, z začetkom veljavnosti 1. julija 2004.SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Protokola o posebnih pravicah in imunitetah Evropskih skupnosti in zlasti člena 13 Protokola,ob upoštevanju Kadrovskih predpisov za uradnike in pogojev za zaposlitev drugih uslužbencev Evropskih skupnosti, določenih z Uredbo (EGS, Euratom, ESPJ) št. 259/68[1], in zlasti členov 63, 64, 65, 82 ter prilog VII, XI in XIII h Kadrovskim predpisom ter prvega odstavka člena 20, člena 64 ter člena 92 Pogojev za zaposlitev drugih uslužbencev,ob upoštevanju predloga Komisije,ob upoštevanju naslednjega:(1) Da bi uradnikom in drugim uslužbencem Evropskih skupnosti zagotovili vzporedno gibanje kupne moči s kupno močjo državnih uradnikov v državnih upravah držav članic, je treba prejemke iz dela in pokojnine uradnikov ter prejemke iz dela drugih uslužbencev Evropskih skupnosti prilagoditi v okviru letnega pregleda za leto 2004 −SPREJEL NASLEDNJO UREDBO:Člen 1Z začetkom veljavnosti 1. julija 2004 se datum 1. julija 2003 iz drugega odstavka člena 63 Kadrovskih predpisov nadomesti z datumom 1. julija 2004.Člen 2Tabela osnovnih mesečnih plač iz člena 66 Kadrovskih predpisov, ki se uporablja za izračun prejemkov iz dela in pokojnin, se z začetkom veljavnosti 1. julija 2004 nadomesti z naslednjo tabelo:[pic]Člen 3Prejemki iz dela uradnikov in drugih uslužbencev, zaposlenih v eni od spodaj navedenih držav ali krajev, se z začetkom veljavnosti 16. maja 2004 ponderirajo, kakor sledi:− jih ni.Prejemki iz dela uradnikov in drugih uslužbencev, zaposlenih v eni od spodaj navedenih držav ali krajev, se z začetkom veljavnosti 16. maja 2004 ponderirajo, kakor sledi :− jih ni.Člen 4Prejemki iz dela uradnikov in drugih uslužbencev iz člena 64 Kadrovskih predpisov se z začetkom veljavnosti 1. julija 2004 ponderirajo, kakor je določeno v stolpcu 2 naslednje tabele.Prenosi, ki jih izvršijo uradniki in drugi uslužbenci, iz odstavka 3 člena 17 Priloge VII h Kadrovskim predpisom, se z začetkom veljavnosti 1. januarja 2005 ponderirajo, kakor je določeno v stolpcu 3 naslednje tabele.Pokojnine iz odstavka 2 člena 20 Priloge XIII h Kadrovskim predpisom se z začetkom veljavnosti 1. julija 2004 ponderirajo, kakor je določeno v stolpcu 4 naslednje tabele.Pokojnine iz odstavka 2 člena 20 Priloge XIII h Kadrovskim predpisom se z začetkom veljavnosti 1. maja 2005 ponderirajo, kakor je določeno v stolpcu 5 naslednje tabele.[pic]Člen 5Znesek dodatka za starševski dopust iz člena 42a Kadrovskih predpisov, ki začne veljati 1. julija 2004, je 804,36 EUR in 1072,48 EUR za starše samohranilce.Člen 6Znesek gospodinjskega dodatka iz člena 1(1) Priloge VII h Kadrovskim predpisom, ki začne veljati 1. julija 2004, je 150,44 EUR.Znesek otroškega dodatka iz člena 2(1) Priloge VII h Kadrovskim predpisom, ki začne veljati 1. julija 2004, je 328,73 EUR.Znesek dodatka za šolanje iz člena 3(1) Priloge VII h Kadrovskim predpisom, ki začne veljati 1. julija 2004, je 223,05 EUR.Znesek dodatka za šolanje iz člena 3(2) Priloge VII h Kadrovskim predpisom, ki začne veljati 1. julija 2004, je 80,30 EUR.Minimalni znesek dodatka za izselitev iz člena 69 Kadrovskih predpisov in iz pododstavka 2 člena 4(1) njihove Priloge VII, ki začne veljati 1. julija 2004, je 445,88 EUR.Člen 7Z začetkom veljavnosti 1. januarja 2005 se dodatek za kilometrino iz člena 8 Priloge VII h Kadrovskim predpisom prilagodi, kakor sledi:0 eurov za vsak kilometer od: 0 do 200 km0,3343 eurov za vsak kilometer od: 201 do 1.000 km0,5572 eurov za vsak kilometer od: 1.001 do 2.000 km0,3343 eurov za vsak kilometer od: 2.001 do 3.000 km0,1114 eurov za vsak kilometer od: 3.001 do 4.000 km0,0536 eurov za vsak kilometer od: 4.001 do 10.000 km0 eurov za vsak kilometer nad: 10.000 km.Zgoraj navedenemu dodatku za kilometrino se prišteje pavšalni znesek:− 167,16 EUR, če je razdalja z vlakom med krajem zaposlitve in matičnim krajem od 725 km do 1.450 km,− 334,31 EUR, če je razdalja z vlakom med krajem zaposlitve in matičnim krajem enaka ali več kakor 1.450 km.Člen 8Znesek dnevnice iz člena 10(1) Priloge VII h Kadrovskim predpisom, ki začne veljati 1. julija 2004, je:-  34,55 EUR za uradnika, ki je upravičen do gospodinjskega dodatka,-  27,86 EUR za uradnika, ki ni upravičen do gospodinjskega dodatka.Člen 9Spodnja meja dodatka za stroške nastanitve iz člena 24(3) Pogojev za zaposlitev drugih uslužbencev, ki začne veljati 1. julija 2004, znaša :-  983,69 EUR za uradnika, ki je upravičen do gospodinjskega dodatka,-  584,90 EUR za uradnika, ki ni upravičen do gospodinjskega dodatka.Člen 10Dne 1. julija 2004 začne veljati spodnja meja dodatka za brezposelnost iz drugega pododstavka člena 28a(3) Pogojev za zaposlitev drugih uslužbencev, ki znaša 1179,72 EUR, zgornja meja, ki znaša 2359,44 EUR, in pavšalni dodatek, ki znaša 1072,48 EUR.Člen 11Tabela osnovnih mesečnih plač iz člena 63 Pogojev za zaposlitev drugih uslužbencev se z začetkom veljavnosti 1. julija 2004 nadomesti z naslednjo tabelo:[pic]Člen 12Tabela osnovnih mesečnih plač iz člena 93 Pogojev za zaposlitev drugih uslužbencev se z začetkom veljavnosti 1. julija 2004 nadomesti z naslednjo tabelo:[pic]Člen 13Spodnja meja dodatka za stroške nastanitve iz člena 94 Pogojev za zaposlitev drugih uslužbencev, ki začne veljati 1. julija 2004, znaša:-  – 739,90 EUR za uradnika, ki je upravičen do gospodinjskega dodatka,-  – 438,67 EUR za uradnika, ki ni upravičen do gospodinjskega dodatka.Člen 14Dne 1. julija 2004 začne veljati spodnja meja dodatka za brezposelnost iz drugega pododstavka člena 96(3) Pogojev za zaposlitev drugih uslužbencev, ki znaša 884,79 EUR, zgornja meja, ki znaša 1769,58 EUR, in pavšalni dodatek, ki znaša 804,36 EUR.Člen 15Dne 1. julija 2004 začnejo veljati dodatki za neprekinjeno delo brez odmora ali izmensko delo, določeni v členu 1 Uredbe Sveta (ESPJ, EGS, Euratom) št 300/76[2], ki znašajo 337,16, 508,90, 556,42 in 758,58 EUR.Člen 16Za zneske, navedene v členu 4 Uredbe (EGS, Euratom, ESPJ) št. 260/68[3], začne 1. julija 2004 veljati ponder 4,867097.Člen 17Tabela veljavnih zneskov iz člena 8 Priloge XIII h Kadrovskim predpisom se z začetkom veljavnosti 1. julija 2004 nadomesti z naslednjo tabelo :[pic]Člen 18Zneski otroškega dodatka iz člena 14 Priloge XIII h Kadrovskim predpisom, ki začnejo veljati 1. julija 2004, so naslednji:[pic]Člen 19Zneski dodatka za šolanje iz člena 15 Priloge XIII h Kadrovskim predpisom, ki začnejo veljati 1. julija 2004, so naslednji:[pic]Člen 20Za namen uporabe člena 18 Priloge XIII h Kadrovskim predpisom začne 1. julija 2004 veljati znesek pavšalnega dodatka, navedenega v členu 4a Priloge VII h Kadrovskim predpisom, v veljavi pred 1. majem 2004, in sicer v višini:− 116,32 EUR mesečno za uradnike, ki so v razredih C4 ali C5,− 178,34 EUR mesečno za uradnike, ki so v razredih C1 ali C2.Člen 21Ta uredba začne veljati dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Bruslju, dneZa Svet:Predsednik+++++ TABLE +++++[1] in nazadnje spremenjena z Uredbo (ES, ESPJ, Euratom) št…., UL L št. 56, 4.3.1968, str. 1.[2] Uredba Sveta (ESPJ, EGS, Euratom) št. 300/76 z dne 9. februarja 1976 o kategorijah uradnikov, ki so upravičeni do dodatkov za neprekinjeno delo brez odmora ali izmensko delo, ter pogoji in stopnje dodeljevanja dodatkov (UL L št. 38, 13.2.1976, str.1). Uredba, kakor dopolnjena z Uredbo (Euratom, ESPJ, EGS) št. 1307/87 (UL L št.124, 13.5.1987, str. 6),in kakor nazadnje spremenjena z Uredbo (ES, ESPJ, Euratom) št. … (UL št. …, 1.1.2004, str. 1).[3] Uredba Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti (UL L št. 56, 4.3.1968, str. 8). in nazadnje spremenjena z Uredbo (Euratom, ESPJ, ES) št…., (UL št…,…, str. 1).